text: Skolebuschauffør onanerede foran 11-årig - slipper for fængsel
  08 november 2013 kl. 12.46
  En 49-årig nu tidligere skolebuschauffør slap i dag i landsretten for at skulle i fængsel. Det skriver jv.dk.
  Sidste år blottede han sig for en 11-årig pige, da hun skulle hjem med den skolebus, han kørte.
  - Han sad bare og legede med den og svingede den frem og tilbage og nulrede den og tog den op og ned. Det var ulækkert, fortalte pigen i byretten, ifølge jv.dk.
  Mens byretten havde idømt manden 14 dages ubetinget fængsel, slap han i landsretten. Den gjorde i stedet fængselsstraffen betinget med en prøvetid på et år.
  Manden mister derudover retten til at udføre personbefordring ? deriblandt bus- og taxakørsel ? i to år. Han skal yderligere betale pigen 5000 kroner i erstatning.
  